Държавен вестник, бр. 107, 2014 г., стр. 105

БРОЙ  107	
Д Ъ Р Ж А В Е Н  В Е С Т Н И К 	
СТР.  105  
„2.6. Министерството на външните работи.“
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
9085
ПОСТАНОВЛЕНИЕ № 440 
ОТ 22 ДЕКЕМВРИ 2014 Г.
за преобразуване на национални музеи
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Преобразува Националния музей 
на българското изобразително изкуство – Со-
фия, и Националната галерия за чуждестранно 
изкуство – София, чрез сливане в Национален 
музеен комплекс – София.
(2) Националният музеен комплекс – Со-
фия, е държавен културен институт, юриди-
ческо лице, със седалище в София, второсте-
пенен разпоредител с бюджет към министъра 
на културата.
Чл. 2. (1) Националният музеен ком-
плекс – София, е държавен музей с предмет 
на дейност: издирване, изучаване, опазване и 
представяне на културни ценности в областта 
на българското и чуждестранното изобрази-
телно изкуство с познавателна, образователна 
и естетическа цел.
(2) Националният музеен комплекс – Со-
фия, може да извършва допълнителни дей-
ности, включително стопански, когато са 
свързани с основната му дейност.
Чл. 3. (1) По тематичен и териториален об-
хват Националният музеен комплекс – София, 
е специализиран национален музей.
(2) Националният музеен комплекс – Со-
фия, методически подпомага общинските, 
частните музеи и музеите със смесено участие 
с оглед на определения му териториален обхват.
(3) В изпълнение на функцията по ал. 2 
Националният музеен комплекс – София:
1. осъществява координация между музеите 
при прилагането на нормативните актове по 
опазване на движимите културни ценности;
2. организира и провежда съвместно събира-
телска, проучвателна, научноизследователска 
и популяризаторска дейност;
3. участва в разработване на проекти за 
консервация и реставрация на движими кул-
турни ценности – собственост на общинските, 
частните музеи и музеите със смесено участие;
4. подготвя и реализира регионални, наци-
онални и международни проекти в областта 
на опазването и представянето на движими 
културни ценности –  предмет на неговата 
дейност.
Чл. 4. Имуществото, архивът, правата 
и задълженията на Националния музей на 
българското изобразително изкуство – София, 
и на Националната галерия за чуждестранно 
изкуство – София, преминават към Нацио-
налния музеен комплекс – София.
Чл. 5. Трудовите правоотношения на ра-
ботниците и служителите в преобразуваните 
културни институти по чл. 1 се уреждат при 
условията и по реда на чл. 123 от Кодекса 
на труда.
Преходни и заключителни разпоредби
§ 1. В срок до един месец от влизане в 
сила на постановлението:
1. министърът на културата издава правил-
ник за устройството и дейността на Нацио-
налния музеен комплекс – София;
2. директорът на Националния музеен 
комплекс – София, урежда правоотношенията 
със служителите на преобразуваните музеи в 
съответствие с чл. 5.
§ 2. В приложението към чл. 2, ал. 1 на 
Постановление № 14 на Министерския съвет 
от 2011 г. за определяне на първостепенния и 
второстепенните разпоредители с бюджет в 
Министерството на културата (обн., ДВ, бр. 11 
от 2011 г.; изм. и доп., бр. 25, 35, 58 и 83 от 
2011 г., бр. 82 от 2013 г. и бр. 23 от 2014 г.) се 
правят следните изменения:
1. Точка 78 се изменя така:
„78. Национален музеен комплекс – Со-
фия“.
2. Точка 79 се отменя.
§ 3. В чл. 1 на Постановление № 146 на 
Министерския съвет от 2010 г. за осигуряване 
охраната на обекти от национално значение 
в рамките на определената обща численост 
и бюджета на Министерството на вътреш-
ните работи (ДВ, бр. 58 от 2010 г.) думите 
„Националната галерия за чуждестранно из-
куство – София“ се заменят с „Националния 
музеен комплекс – София“.
§ 4. Постановлението се приема на ос-
нование чл. 5, ал. 1 от Закона за закрила и 
развитие на културата и чл. 28, ал. 1 от Закона 
за културното наследство.
§ 5. Изпълнението на постановлението се 
възлага на министъра на културата.
§ 6. Постановлението влиза в сила от 
1 януари 2015 г.
Министър-председател:  
Бойко Борисов
За главен секретар на Министерския съвет:  
Веселин Даков
9086